晨早搵人幫手湊女 布文約咗知心友？
2024年05月20日 10:37
東網電視
更多新聞短片
布文今朝帶埋囡囡入場晨操。
俗語話「女兒是爸爸的前世情人」，相信不少人都聽過，即形容爸爸疼愛女兒，父女關係之間十分親密，今早澳洲騎師布文就正正印證這句俗語，事關這位兩女之父今早6時左右，突然帶埋其中一位女兒出席晨課，並直上烽火台2樓，見賀賢同希斯兩個叔叔都在場，OK哥即放下心頭大石，安頓好女兒之後，便正式開工操馬。
臨收操時，見布文與蔡約翰前後腳由馬房步出，必然有景轟，相信話題更不離周三谷戰唯一合作馬，出戰第場谷中1200米的「銘記知友」，此駒上場初出由布文操刀，獨贏票數冷至57倍，落敗也無可厚非，擺明旨在熱身，但今戰賽前跳咗4課，今早最後試跑表現明顯醒神咗好多，蟲變龍也不足為奇，觀乎騎練昨日憑「以戰常勝」取得季內合作久違的第4W，且看「銘記知友」能否延續他們的蜜月？